วันนี้มาครั้งที่สองแล้ว หลังจากที่มีคนในกระทรวงแนะนำมา ว่าบางทีเค้าซื้อกินกันทั้งแผนก ครั้งนี้พอมีเวลานั่งชิล เลยเขียนรีวิวซะหน่อยค่ะ 

เงินที่เสียค่ากาแฟร้านนี้ไป (เมื่อเทียบกับร้านอื่นๆ) ถือว่าเกินคุ้มมาก 15บาท ได้กาแฟแก้วใหญ่ๆ 1แก้ว ดูดเข้าไปนี่คือ กึ๊ก!!! ... ของเค้าดีจริงค่ะ เข้มข้นถึงรสกาแฟโบราณมาก แบบว่าชงแต่ละแก้วนี่ไม่มีกั๊กมียั้งกันเลย นมเป็นนม กาแฟเป็นกาแฟ สรุปคือฟินค่ะ ปลื้มปริ่มมมมม...

เจ้าของร้านเป็นคู่ชายหญิง หน้าตาออกโหดๆหน่อย แต่ยิ้มแย้ม ต้อนรับลูกค้าตลอดเวลาเลย น่ารักมากๆค่ะ เพื่อนบอกว่าเค้าเรียกกันว่า ตายศ ค่ะ

รายละเอียดอื่นๆก็ตามที่ท่านผู้รีวิวก่อนหน้าได้แจ้งไป คือ ถ้าเป็นช่วงเช้ากับกลางวัน(เวลาออฟฟิต) จะคนเยอะแยะ มากๆ จะรอกันนานค่ะ  ส่วนเรื่องตราสแตมป์ เพื่อน(คนแนะนำ)ไม่ค่อยใช้หรอกค่ะ เพราะราคาเป็นมิตรกับลูกค้า(มาก)อยู่แล้ว ร้านขายตั้งแต่เช้า- บ่าย3โมงนะคะ

บรรยากาศก็นั่งชิวๆลมพัดโชย ตามประสาร้านข้างทางค่ะ(10.00) สรุปคือ ชอบมากค่ะร้านนี้